Diari Oficial de la Generalitat Valenciana


Sumari del DOGV 5517, del 22-05-2007 (2007/5395)

RESOLUCIÓ de 19 d'abril de 2007, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, per a la construcció de la línia elèctrica entre la ST Orpesa, i la línia elèctrica Benicàssim-Benicarló, s'aprova l'annex de modificació del projecte d'execució i es declara la seua utilitat pública. Expedient: ATLINE /2004/239/12..
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/5395


Data del document
:   19-04-2007

Organisme emissor
:   Conselleria d'Infraestructures i Transport

Tipus de document
:   Resolució

Correcció d'errades

RESOLUCIÓ de 19 d'abril de 2007, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, per a la construcció de la línia elèctrica entre la ST Orpesa, i la línia elèctrica Benicàssim-Benicarló, s'aprova l'annex de modificació del projecte d'execució i es declara la seua utilitat pública. Expedient: ATLINE /2004/239/12.. [2007/5395]
Vist l'escrit presentat per Iberdrola Distribución Eléctrica, SAU, en data 15 de novembre de 2004, davant del Servici Territorial d'Energia de Castelló, en què sol·licita que se li concedisca l'autorització administrativa per a la construcció de la línia elèctrica a 132 kV, doble circuit, entre la ST Orpesa, i la línia elèctrica Benicàssim-Benicarló, als termes municipals de Cabanes i Orpesa, a la província de Castelló, s'aprove el projecte d'execució i es declare en concret la seua utilitat pública.
Al mencionat escrit s'adjuntava el projecte tècnic per a l'execució de l'esmentada instal·lació, firmat per l'enginyera industrial Sra. Elena Caja Martín i visat pel Col·legi Oficial d'Enginyers Superiors Industrials de la Comunitat Valenciana, Demarcació d'Alacant, en data 13 de setembre de 2004.
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província de Castelló de 17 de maig de 2005, en el Diari Oficial de la Generalitat de 22 d'abril de 2005, i en el periòdic Mediterráneo de 27 d'abril de 2005, així com en els taulers d'anuncis dels ajuntaments afectats, de conformitat amb la Llei 54/1997, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i amb el Decret 162/90, de 15 d'octubre, sobre Impacte Ambiental.
Vist que d'acord amb la documentació que es troba en l'expedient, en el període d'informació pública han sigut presentades les al·legacions que, en síntesi, es reproduïxen:
Al·legació núm. 1. Per mitjà d'un únic escrit firmat per la Sra. Carmen, la Sra. Rosario, la Sra. Asunción i el Sr. Juan Arizo Ballester, com a propietaris afectats per la instal·lació al terme municipal de Cabanes, manifesten:
1. Que adjunten un informe tècnic i sol·liciten informació sobre l'expedient de la instal·lació elèctrica.
2. Que en el dit informe es reitera que l'única informació rebuda fins a la data ha sigut per part de la peticionària i que esta no conté la fonamentació jurídica aplicable al procediment expropiatori, així com el seu compliment. Que igualment s'ha incomplit la legislació referida al Reglament de Línies Elèctriques d'Alta Tensió sobre el traçat projectat i a la Llei 54/1997, de 27 de novembre, també sobre el traçat, atés que la variació d'este és possible i tècnicament millorable, i s'adjunta proposta de la modificació.
En data 10 d'abril de 2006, transcorregut el termini de presentació d'al·legacions, els al·legants van presentar novament escrit en què reiteren la seua anterior petició.
Al·legació núm. 2. El Sr. Domingo Tárrega Fuentes en el seu nom manifesta que no donarà el seu consentiment a una servitud de pas en la seua propietat per a la instal·lació.
Al·legació núm. 3. El Sr. Francisco Joaquín Nayen Betoret, en el seu nom, manifesta que és propietari d'una finca al terme de Cabanes per la qual passa la línia projectada i que s'oposa a això per quant ja existixen en l'actualitat sobre esta tres pals de línies elèctriques la qual cosa suposa una minva per a l'explotació agrària.
Al·legació núm. 4. El Sr. Federico Rivas García, en representació de la mercantil Construcciones Castellón, SAU, manifesta:
1. Que la seua mandant és propietària de diferents parcel·les al terme municipal de Cabanes a més de la parcel·la 24 del polígon 2 del terme municipal d'Orpesa, que figura a nom de Concepción Bodí RESOLUCIÓ de 19 d'abril de 2007, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, per a la construcció de la línia elèctrica entre la ST Orpesa, i la línia elèctrica Benicàssim-Benicarló, s'aprova l'annex de modificació del projecte d'execució i es declara la seua utilitat pública. Expedient: ATLINE /2004/239/12. [2007/5395]Conselleria d'Infraestructures i TransportCasanova en la informació pública del projecte, i adjunta el títol de propietat de la mencionada finca.
2. Que manifesta la seua voluntat d'arribar a un acord amb l'empresa peticionària per al cas que les dites parcel·les es veren afectades.
Vist que traslladades les al·legacions presentades a l'empresa sol·licitant de la instal·lació, perquè prestaren la seua conformitat o formularen les objeccions que estimaren procedents, va contestar en el termini i en la forma, el següent:
Respecte de l'Al·legació núm. 1. Que en la informació pública del projecte es contenen les dades referides tant a la titularitat de les finques afectades, com a l'afectació mateixa. Que respecte del traçat, el seu disseny no respon a una qüestió arbitrària, sinó tècnica, i en relació amb la modificació que es proposa no arreplega, d'una banda, la distància reglamentària del suport número 4 amb la carretera i d'una altra, es troba pròxim a una línia de 66 kV amb la qual és necessari mantindre una distància de seguretat de cinquanta metres, i igualment que la diferència en metres entre el traçat projectat i el traçat que es proposa pels al·legants no resulta significativa.
Respecte de l'Al·legació núm. 2. Que l'al·legant no justifica en l'escrit cap de les causes previstes com a excepció per l'article 57 de la Llei del Sector Elèctric, i que per al cas de no acreditar alguna de les limitacions a la constitució de servitud i declarada la utilitat pública de la línia elèctrica, no procedirà la modificació d'esta, ja que altres propietaris es veurien afectats.
Respecte de l'Al·legació núm. 3, contesta que en este tipus d'infraestructures resulta complicat conjugar, a més dels factors tècnics i mediambientals, el compliment de les distàncies reglamentàries a les infraestructures existents i la satisfacció dels afectats, sobretot, per l'alt fraccionament dels terrenys de la zona que suposa, davant de qualsevol xicoteta modificació, una nova afectació. No obstant això, la Llei d'Expropiació Forçosa permet la possibilitat de sol·licitar l'expropiació de la resta de la parcel·la quan la conservació de la finca resulte antieconòmica per al propietari.
Quant a l'Al·legació núm. 4, manifesta que la relació dels béns i dels drets afectats es confecciona a partir de les dades cadastrals, si bé pren nota del canvi de titularitat al·legat, i que l'empresa té voluntat d'arribar al major nombre d'acords possibles amb els propietaris.
Contestades les al·legacions, l'empresa promotora manifesta no desvirtuar la sol·licitud de declaració d'utilitat pública en concret de la línia objecte de l'expedient, ja que no s'ha acreditat cap de les excepcions de l'article 57 de la Llei 54/1997, del Sector Elèctric.
Vist que de conformitat amb allò que establix la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre als ajuntaments afectats pel projecte, separata de la part d'este als efectes d'establir les condicions tècniques oportunes, així com, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, es va sol·licitar l'informe sobre l'adaptació del projecte remés al planejament urbanístic vigent. En contestació al dit escrit, les entitats locals afectades van informar, en síntesi, el següent:
L'Ajuntament de Cabanes va contestar i va manifestar que la instal·lació projectada ha obtingut la pertinent llicència municipal va adjuntar el certificat d'esta de 31 de març de 2005, i va comunicar que no hi ha cap objecció per a la construcció.
No consta en l'expedient l'informe de l'Ajuntament d'Orpesa, a pesar de la reiteració efectuada pel servici Territorial d'Energia.
Vist que de conformitat amb allò que establix l'article 131 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre, així mateix, separata del projecte tècnic de la línia elèctrica projectada a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si és procedent, les condicions oportunes, concretament a:
RENFE. Administrador d'Infraestructures Ferroviàries, manifesta en un primer informe, que no queda prou aclarida l'altura del suport núm. 18, necessita un pla de detall d'este, i informa que els suports s'emplaçaran fora de la zona de domini públic de manera que la distància en planta a l'aresta exterior del terraplé o desmunt més pròxim no siga inferior a una vegada i mitja l'altura que oferisca el suport corresponent.
Traslladat el dit informe a l'empresa peticionària i presentada la documentació sol·licitada, l'organisme mencionat va remetre novament informe, per mitjà del qual manifestava, entre altres, que no s'aprecien incompatibilitats amb el que disposa la Llei del Sector Ferroviari.
Conselleria d'Infraestructures i Transport. Servici Territorial del Carreteres, sense que figure en l'expedient contestació a este efecte, a pesar de la reiteració efectuada pel Servici Territorial d'Energia.
Diputació Provincial de Castelló, sense que figure contestació a este efecte en l'expedient, a pesar de la reiteració realitzada.
Conselleria de Territori i Habitatge. Camins Ramaders, i s'ha sol·licitat diferent documentació complementària, i finalment s'ha emés un informe en què s'aprecia que no hi ha instal·lat cap suport sobre l'ample legalment establit dels camins ramaders afectats, amb les indicacions que en este es contenen.
Ministeri de Foment. Demarcació de Carreteres de l'Estat. Unitat de Carreteres a Castelló, respecte a l'encreuament aeri de la instal·lació elèctrica en la carretera N-340, a l'encreuament amb l'autopista AP-7 (PK 401+480) i a l'estudi informatiu EI. 1-E-143 N-340 Autovia Tram Castelló-l'Hospitalet de l'Infant.
Al primer encreuament es va informar favorablement per l'organisme afectat.
Al segon amb l'Autopista AP-7 es va donar audiència a la concessionària Aumar, SA, i es va autoritzar la instal·lació elèctrica amb les condicions que l'informe conté.
Quant a l'afectació de l'estudi informatiu reflectit es van sol·licitar una sèrie de modificacions respecte del gàlib sobre la N-340, i ha de complir a més que els suports 14 i 15 han de quedar a una distància de la vora exterior de la calçada rotonda i N-340 d'una vegada i mitja la seua altura, més 25 metres, informa desfavorablement fins que no es procedisca a remetre la documentació interessada.
Vist que remeses al sol·licitant les condicions presentades pels organismes referits, va prestar la seua conformitat al contingut d'estos, i concretament quant a l'emés per la Demarcació de Carreteres de l'Estat, Unitat de Carreteres de Castelló, va sol·licitar un ajornament a fi de confeccionar la documentació requerida ja que implicava una modificació del projecte d'execució presentat.
Vist l'escrit presentat per Iberdrola Distribución Eléctrica, SAU, amb domicili als efectes de notificacions a 48769 Erandio (Biscaia), c/ Ribera d'Axpe, 5-2é, en data 13 de setembre de 2006, davant del Servici Territorial d'Energia de Castelló, en què sol·licita que se li concedisca l'autorització administrativa per a la construcció de la línia elèctrica a 132 kV, quàdruple circuit, entre la ST Orpesa i la línia elèctrica Benicàssim-Benicarló, als termes municipals de Cabanes i Orpesa, a la província de Castelló, s'aprove l'annex de modificació del projecte d'execució i es declare en concret la seua utilitat pública.
Al mencionat escrit s'adjuntava el denominat annex de modificació del projecte de la línia elèctrica a 132 kV, entre la ST Orpesa i la línia elèctrica Benicàssim-Benicarló, firmat per l'enginyer industrial Sr. Javier Arroyo Caballero i visat pel Col·legi Oficial d'Enginyers Superiors Industrials de la Comunitat Valenciana, Demarcació d'Alacant, en data 17 de juliol de 2006. (ATLINE/2004/239/12).
Vist que en la referida sol·licitud de modificació del projecte d'execució presentat, l'empresa Iberdrola Distribución Eléctrica, SAU, fonamenta la seua petició d'una banda, a causa de les condicions negatives del Ministeri de Foment, Demarcació de Carreteres de Castelló, respecte de l'enllaç de la carretera N-340 amb què unix Orpesa i Cabanes de pròxima construcció, la qual cosa fa necessari modificar el traçat entre els suports núm. 12 i núm. 17 i, d'altra banda, a causa del fort augment en la demanda de potència elèctrica a la província de Castelló, concretament en esta zona, que unit a les previsions futures, motiva la necessitat d'una transformació a 220/20 kV, considerant oportú, donada la necessitat de modificar una part del traçat, sobredimensionar els suports i conductors als efectes de poder executar una transformació de 220/20 kV sense necessitat en un futur d'implantar una nova instal·lació.
Vist que la sol·licitud d'autorització administrativa, l'aprovació de l'annex de modificació del projecte i la declaració d'utilitat pública va ser novament exposada a la corresponent informació pública, de conformitat amb el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per mitjà d'anunci en el Butlletí Oficial de la Província de Castelló, de 9 de gener de 2007, en el Diari Oficial de la Comunitat Valenciana, de 17 de gener de 2007, i en el periòdic Mediterráneo de 19 de desembre de 2006, així com en els taulers d'anuncis dels ajuntaments afectats.
Vist que d'acord amb la documentació que es troba en l'expedient, en el període d'informació pública han sigut presentades les al·legacions que, en síntesi, es reproduïxen:
Al·legació núm. 1. Per mitjà d'un únic escrit firmat per la Sra. Carmen, la Sra. Rosario, la Sra. Asunción i el Sr. Juan Arizo Ballester, com a propietaris afectats per la instal·lació al terme municipal de Cabanes, reproduïxen, en síntesi, les mateixes manifestacions a les argumentades en l'escrit d'al·legacions inicialment presentat en l'expedient, i afigen que en l'annex de modificació i respecte de la seua propietat s'ha comés un error d'interpretació en pla, i no és la línia que apareix cap límit de propietat, si bé pot correspondre a un antic bancal, però que en l'actualitat la finca es troba a un sol nivell, per la qual cosa el suport núm. 4 ha de ser traslladat fins al límit de la seua propietat.
Al·legació núm. 2. La Sra. María Rosa Tárrega Fuentes, com a propietària afectada per la instal·lació al terme municipal de Cabanes, manifesta la seua oposició a la sol·licitud d'autorització de la línia elèctrica.
Vist que traslladades les al·legacions presentades a l'empresa sol·licitant de la instal·lació, perquè prestaren la seua conformitat o formularen les objeccions que estimaren procedents de conformitat amb l'apartat 3 de l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, va contestar en el termini i en la forma, el següent:
Respecte de l'Al·legació núm. 1. Respon i reitera la contestació efectuada al seu dia al primer escrit dels manifestants, i afigen que respecte a l'error que es diu existir, no és tal i el suport núm. 4 se situa en el límit de la seua parcel·la, i manté la distància requerida al camí i al camí ramader que el limita.
Respecte de l'Al·legació núm. 2. Que l'al·legant no justifica en el seu escrit cap de les causes previstes com a excepció per l'article 57 de la Llei del Sector Elèctric, i que per al cas de no acreditar alguna de les limitacions a la constitució de servitud i declarada la utilitat pública de la línia elèctrica, no procedirà la modificació d'esta, ja que altres propietaris es veurien afectats. Manifesta el compromís que una vegada finalitzades les obres d'execució es recuperaran els terrenys als seus primitius ser i estat, i inclou el pagament de tots aquells danys que es produïsquen com a conseqüència de la dita obra.
Vist que de conformitat amb el mencionat Decret 88/2005, es va traslladar als ajuntaments la separata de modificació del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de prestar la seua conformitat o oposició, i simultàniament es va traslladar als referits ajuntaments i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, en què sol·licita informe sobre l'adaptació del projecte al planejament urbanístic que siga d'aplicació, que van informar en els termes següents:
L'Ajuntament de Cabanes va contestar i va comunicar que l'emplaçament està d'acord amb les ordenances municipals i els plans d'ordenació urbana i que no hi ha cap objecció perquè es realitze la dita instal·lació.
Per part de l'enginyer municipal de l'Ajuntament d'Orpesa es va remetre informe en què manifesta que el suport núm. 17 i el pòrtic d'entrada a la subestació elèctrica és sòl urbà i no pot accedir-se a la petició efectuada, i ha de desaparéixer i soterrar-se la línia des del suport núm. 16.
Els referits informes es van traslladar a l'empresa peticionària, que va manifestar la seua conformitat amb el de l'Ajuntament de Cabanes i quant a l'emés pel tècnic municipal d'Orpesa, va contestar que es va obtindre llicència municipal d'eixe Ajuntament en data 5 d'octubre de 2005, modificada en data 11 de novembre del mateix any a compte d'un error en el pressupost i de la qual va aportar còpia, sense que l'annex de modificació del projecte afecte els suports núm. 16 i núm. 17, així com el pòrtic de la subestació transformadora que es mantenen igual que en el projecte inicial.
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata de les modificacions del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament als següents:
Ministeri de Medi Ambient. Confederació Hidrogràfica del Xúquer, que va informar i va manifestar que accedix a la petició i autoritza l'execució de l'encreuament de la línia elèctrica sobre llit públic al terme municipal de Cabanes, amb les condicions genèriques i particulars que s'arrepleguen en el mencionat informe.
Conselleria de Territori i Habitatge. Camins Ramaders, en què informa que no hi ha cap alteració significativa respecte de l'últim informe emés, i reitera el seu contingut favorable.
Ministeri de Foment. Demarcació de Carreteres de l'Estat. Unitat de Carreteres a Castelló, informa favorablement amb les condicions que este conté i assenyala que no es podran començar les obres sense que el seu personal haja donat conformitat al replantejament dels suports núm. 14 i núm. 15.
Diputació de Castelló. Servici de Carreteres, que informa sobre l'encreuament amb la carretera CV-146 a l'altura del PK 0+360, manifesta que no existix objecció per a l'autorització de l'encreuament sol·licitat.
RENFE. Administrador d'Infraestructures Ferroviàries, manifesta en el seu informe que el projecte és incompatible amb la Llei de Sector Ferroviari i el seu Reglament, si bé es podrà autoritzar l'encreuament sempre que es tinga en compte la distància dels pals a l'aresta d'esplanació, no inferior a una vegada i mitja l'altura d'este i el gàlib dels conductors amb la via, no inferior a 12 metres d'altura.
Vist que remeses al sol·licitant les condicions presentades pels organismes referits, va prestar la seua conformitat al contingut d'estes, i concretament quant a l'emesa per RENFE, Administrador d'Infraestructures Ferroviàries, manifesta que per part d'eixe organisme es va obtindre l'autorització per a eixe encreuament en data 31 de maig de 2005, i acompanya còpia d'esta i sense que l'annex de modificació del projecte li afecte, manifesta que el suport núm. 17 d'arribada a la subestació complix els requisits establits en les seues condicions.
Vist que d'acord amb la sol·licitud i el projecte presentats, la finalitat que es perseguix amb la construcció d'esta instal·lació és satisfer l'augment de la demanda elèctrica en la zona. La línia s'ha projectat amb suports i conductors de 220 kV, encara que s'inunde a 132 kV per a evitar una duplicació de les instal·lacions, que ara s'autoritzen, amb el consegüent impacte ambiental que amb això es podria produir.
Vist que amb data 4 de setembre de 2006 la directora general de Gestió del Medi Natural, de la conselleria de Territori i Habitatge, va dictar Declaració d'Impacte Ambiental, i va estimar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte d'instal·lació de la línia elèctrica aèria d'alta tensió de 132 kV, de doble circuit sol·licitada en la petició de 15 de novembre de 2004 sempre que esta es desenvolupe amb les previsions del projecte, de l'Estudi d'Impacte Ambiental, i la resta de documentació que consta en l'expedient i amb les condicions de l'apartat segon que en la part resolutiva d'esta resolució s'exposaran.
Vist que amb data 10 de novembre de 2006, la secretària autonòmica de Territori i Medi Ambient, de la conselleria de Territori i Habitatge, va dictar resolució per mitjà de la qual estima acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, la modificació sol·licitada del projecte d'instal·lació de la línia elèctrica aèria d'alta tensió de 132 kV, de doble circuit, sol·licitada en la petició de 13 de setembre de 2006, consistent en el dimensionat de la línia per a 220 kV i quàdruple circuit, introducció d'un suport 1-bis i desplaçament dels suports 12 i 17, sempre que esta es desenvolupe amb les previsions del projecte, de l'Estudi d'Impacte Ambiental, i la resta de documentació que consta en l'expedient.
Resol igualment estendre les condicions de la Declaració d'Impacte Ambiental, de 4 de setembre de 2006, al projecte definitiu, i entén per a este el projecte avaluat modificat segons s'ha exposat anteriorment.
Vist que l'annex de modificació del projecte presenta un traçat plenament concretat, té entre la seua documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.
Vist que el Servici Territorial d'Energia de Castelló, encarregat de la instrucció de l'expedient ha informat favorablement la sol·licitud.
Atés que l'annex de modificació del projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estos.
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana; i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés que esta Direcció General d'Energia és competent per a resoldre esta resolució de conformitat amb l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport, esta Direcció General d'Energia, resol:

Primer
Autoritzar administrativament a Iberdrola Distribución Eléctrica, SAU, la construcció de la línia elèctrica a 132 kV, quàdruple circuit, entre la ST Orpesa i la línia Benicàssim-Benicarló, als termes municipals de Cabanes i Orpesa, a la província de Castelló, i les característiques principals de la qual són les següents:
Origen de la línia: suport núm. 1 bis, nou.
Fi de la línia: pòrtic de la subestació transformadora Orpesa
Descripció del traçat:
Tensió nominal: 132 kV (1a categoria).
Tipologia constructiva: aèria.
Nombre de circuits: quatre.
Conductors:
Dos circuits amb conductors Hawk, d'alumini-acer, de 281,1 mm² de secció total, tipus
La-280.
Dos circuits amb conductors Duplex-Gull, d'alumini-acer, de 381,00 mm² de secció
total, tipus LA-380.
Potència màxima que cal transportar:
Per al conductor Hawk, 131,33 MVA per circuit.
Per al conductor Dúplex Gull, 543'MVA per circuit.
Cables de terra: en tota la seua longitud portarà dos cables de terra, un d'acer galvanitzat de
50 mm² de secció i un altre del tipus OPGW-15.
Aïllament: cadena d'aïlladors de compòsit tipus U120RB220P + AR1, nivell de tensió
495 kV i longitud total 1.900 mm.
Suports: metàl·lics, constituïts per perfils angulars de costats iguals galvanitzats en
calent, d'acer S355J2G3 i S275JR, organitzats en forma de gelosia senzilla. Forma
troncopiramidal des de la base al braç inferior, prismàtica des d'este al superior i dos
castellets en la part superior per al cable de terra.
Fonamentacions: de formigó en massa tipus H-125, formades per quatre massissos independents.
Preses de terra: sistema mixt de piques i anells
Longitud total: 5.434,82 m.
Pressupost total conjunt: 2.236.351,61 euros.
De conformitat amb l'article 40 de la Llei 54/1997, de 27 de novembre, del Sector
Elèctric, esta autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Segon
Aprovar l'annex de modificació del projecte d'execució firmat per l'enginyer industrial Sr. Javier Arroyo Caballero i visat pel Col·legi Oficial d'Enginyers Superiors Industrials de la Comunitat Valenciana, Demarcació d'Alacant, en data 17 de juliol de 2006, i sotmetre'l a les condicions següents:
Les obres hauran de realitzar-se d'acord amb l'annex de modificació del projecte d'execució presentat.
El titular de la instal·lació notificarà per escrit al Servici Territorial d'Energia de Castelló amb anterioritat al començament dels treballs l'inici d'estos, per a efectuar inspeccions en cas de considerar-ho convenient.
El termini d'execució de l'obra serà de quatre mesos des de l'ocupació real de les finques afectades. Amb anterioritat a la finalització del dit termini Iberdrola podrà sol·licitar l'ampliació per mitjà de sol·licitud motivada davant d'esta Direcció General.
El titular donarà compte de l'acabament de les obres al Servici Territorial d'Energia de Castelló als efectes de la sol·licitud d'autorització d'explotació, a la qual acompanyarà un certificat de direcció i final d'obra subscrit per tècnic facultatiu competent, en què s'acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i l'annex de modificació del projecte d'execució aprovat.
Iberdrola haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
Disposicions d'orde mediambiental arreplegades en la Declaració d'Impacte de data 4 de setembre de 2006 i declarades com d'aplicació per la Resolució de 10 de novembre de 2006.
1. Tal com s'establix en el projecte, serà necessària la col·locació de dispositius salvaocells en tot el traçat de la línia, a fi d'evitar l'afectació a les aus.
2. Es procedirà a l'arreplegada i convenient gestió de totes les restes d'obres que s'hagen generat (terres, material elèctric, etc.).
3. Es restauraran a les seues condicions inicials totes les àrees que s'hagen vist alterades per les obres, i es minimitzarà l'afectació als cultius.
4. Serà necessari disposar de l'informe establit en l'article 11 de la Llei 4/98, d'11 de juny, emés per la Direcció General de Patrimoni Cultural Valencià. En tot cas, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afectació i notificar-ho immediatament a la conselleria de Cultura, Educació i Esport, així com a adoptar les mesures que s'establisquen en l'informe citat.
5. Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a la Direcció General de Gestió del Medi Natural de la conselleria de Territori i Habitatge que establirà, si procedix, l'aplicació de noves mesures correctores.
6. D'acord amb l'article 4 del KMD 8637/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.
Tercer
Declarar, en concret, la utilitat pública dels trams de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què, s'ha intentat la notificació i no s'ha pogut realitzar.